За сваю 36-гадовую кар’еру Тэрана зарэкамендаваў сябе як ударны працаўнік музычнай нівы. Ён граў з такімі гігантамі, як Yngwie Malmsteen, Tony Macalpine, Rage, Gamma Ray, Tarja Turunen, Axel Rudi Pell. Аднак нягледзячы на вялікую колькасьць праектаў, Майк пазіцыянуе сябе як самастойнага артыста, якому ніхто ня будзе дыктаваць, колькі працягнецца бубеннае сола. Больш за тое, бубнач сабраў свой Terrana Band з блэкджэкам і астатнімі складнікамі. Аднак на гэты раз Тэрана прыехаў адзін і, па яго словах, нават спужаўся, хаця і назваў нашу сталіцу мілым месцам.